CELEX: 22002D0037
Language: bg
Date: 2002-04-19 00:00:00
Title: Решение на Съвместния комитет на ЕИП № 37/2002 от 19 април 2002 година за изменение на приложение IХ (Финансови услуги) към Споразумението за ЕИП

Важна правна забележка

|

22002D0037

Официален вестник n° L 154 , 13/06/2002 стр. 0022 - 0023 специално чешко издание глава 11 том 07 стр. 203  - 204 специално испанско издание глава 11 том 07 стр. 203  - 204 специално унгарско издание глава 11 том 07 стр. 203  - 204 специално литвийско издание глава 11 том 07 стр. 203  - 204 LV.ES глава 11 том 07 стр. 203  - 204 MT.ES глава 11 том 07 стр. 203  - 204 PL.ES глава 11 том 07 стр. 203  - 204 SK.ES глава 11 том 07 стр. 203  - 204 специално словенско издание глава 11 том 07 стр. 203  - 204

		Решение на Съвместния комитет на ЕИП№ 37/2002от 19 април 2002 годиназа изменение на приложение IХ (Финансови услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение IХ към споразумението е изменено с Решение № 73/2001 на Съвместния комитет на ЕИП от 19 юни 2001 г. [1].(2) Директива 2001/34/ЕО на Европейския парламент и на Съвета от 28 май 2001 г. относно допускане на ценни книжа до официална регистрация на фондова борса и относно информацията, която подлежи на публикуване [2], обединява няколко акта, които се включват понастоящем в текста на приложение IХ към споразумението.(3) Директива 2001/34/ЕО се включва в текста на споразумението.(4) Директива 2001/34/ЕО отменя няколко акта, които понастоящем са включени в споразумението, включително актове, съдържащи адаптации, отнасящи се до ЕИП.(5) Адаптациите в ЕИП към актовете, отменени с Директива 2001/34/ЕО се запазват при условие, че не съдържат преходни разпоредби, които са загубили смисъл към настоящия момент,РЕШИЧлен 1Приложение IХ към споразумението се изменя, както следва:1. Текстът на точка 24 (Директива 79/279/ЕИО на Съвета) се заменя със следния текст:"32002 L 0034: Директива 2001/34/ЕО на Европейския парламент и на Съвета от 28 май 2001 г. относно допускане на ценни книжа до официална регистрация на фондова борса и относно информацията, която подлежи на публикуване ( ОВ L 184, 6.7.2001 г., стр. 1).За целите на настоящото споразумение, разпоредбите на директивата се четат със следните адаптации:а) член 41 от директивата не се прилага;б) по отношение на държавите от ЕАСТ, датите, посочени в член 90 от директивата, са следните:Исландия: 1 януари 1994 г.;Лихтенщайн: 1 януари 1997 г.;Норвегия: 1 януари 1994 г."2. Текстовете на точка 25 (Директива 80/390/ЕИО на Съвета), точка 26 (Директива 82/121/ЕО на Съвета) и точка 27 (Директива 88/627/ЕИО на Съвета) се заличават.Член 2Текстовете на Директива 2001/34/ЕС на исландски и норвежки език, които се публикуват в притурката за ЕИП към Официален вестник на Европейските общности, са автентични.Член 3Настоящото решение влиза в сила на 20 април 2002 г., при условие че всички нотификации до Съвместния комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Еврoпейските общности.Съставено в Брюксел на 19 април 2002 година.За Съвместния комитет на ЕИППредседателP. Westerlund[1] ОВ L 238, 6.9.2001 г., стр. 22.[2] ОВ L 184, 6.7.2001 г., стр. 1.[***] Няма посочени конституционни изисквания.--------------------------------------------------